|  |  |
| --- | --- |
| **Leverancetitel** | Understøttelse vedr. frisættelse af forbrugs- og produktionsdata i regi af bekendtgørelse om frisættelse af eldata – håndtering af fortrolighed  |
| **Leverancenummer**  | 2 |
| **Tovholder (ansvarlig aktør)** |  |
| **Ansvarlig arbejdsspor** | Arbejdsspor vedr. frisættelse af elforsyningsdata |
| **FFD-målsætning(er)** | Målsætning 8 |
| **Afsluttes** | Q4 2024 (opgave a), Q1 2025 (opgave b.1) og årligt derefter (opgave b.2) |
| **Godkender** | DUG (og input fra TAU)  |

#### Beskrivelse

Der er indsat en hjemmel i elforsyningsloven, der pålægger netvirksomhederne at frisætte relevante data. Energistyrelsen har udarbejdet en bekendtgørelse, der fastsætter relaterede krav med ikrafttrædelse den 1. juli 2024. I først omgang stilles der krav til frisættelse af elforbrugs- og elproduktionsdata, da disse data i forvejen i et vist omfang udstilles via Energinets IT-platform ”Energy Data Service”. I første omgang forventes netvirksomhederne at frisætte data med afsæt i en løsning a la Energy Data Service.

Bekendtgørelsen om frisættelse af eldata indeholder en række krav til netvirksomhederne. FDP-partnerskabet kan, via et arbejdsspor under el-DUG’en, udgøre en nyttig ramme for at løfte disse. Jf. bekendtgørelsens § 9, skal netvirksomhederne anonymisere data ligesom der skal fastsættes retningslinjer for aggregering. Arbejdssporet kan tage afsæt i det arbejde, der foregår i regi af Markedssamarbejdsudvalget (MSU)[[1]](#footnote-1), hvor der foreligger et gennemarbejdet oplæg til både anonymisering og aggregering. Der skal koordineres tæt med TAU (udvalget for Tværgående Arkitektur og Udvikling) og dets horisontale arbejde med fælles retningslinjer for håndtering af fortrolighed (anonymisering af data mm) og overvejelser ift. GDPR.

#### Opgaver

Understøttelse vedr. netselskabernes udvikling af metode for anonymisering og aggregering ifm. frisættelse af forbrug- og produktionsdata i regi af bekendtgørelse om frisættelse af eldata, herunder:

1. Konsultation af el-DUG og TAUs arbejdsspor for leverance om håndtering af fortrolighed, med afsæt i arbejdet og leverancer i MSU (Q4 2024)
2. Vurdere om håndtering af fortrolighed (anonymiseringsteknik mm) har et passende niveau ift. datas anvendelighed 1) i forbindelse med godkendelse af planer (Q1 2025), og efterfølgende 2) i forbindelse med en årlig vurdering af de faktisk frisatte data (jf. leverance 3).

#### Afhængigheder

*Jf. ovenstående er der en afhængighed til arbejdet i TAU, samt el-DUG leverance 3.*

1. Markedssamarbejdsudvalget (MSU) er ikke et FDP udvalg. MSUs formål er at understøtte et tillidsfuldt og effektivt samarbejde om udviklingen af distributions- og transmissionsselskabernes opgaver som neutrale markedsfacilitatorer. Markedssamarbejdsudvalget består af udvalgte repræsentanter for netvirksomhederne, Green Power Denmark og Energinet. [↑](#footnote-ref-1)